Алаҵа “Астразенека” аҿагылара мҩаԥнагоит акоронавирус индиатәи авариантқәа рҟынтәи. Ари атәы аанацҳаит “Роитер”.
“Роитер” аинформациа ала, аҭҵаара Оксфордтәи ауниверситет аҿы мҩаԥган. Аҵарауаа ҭырҵааит алаҵа ззаҟаҵоу ауаҩы ишьа иалоу амоноклонтә атәымцәеижьҿагылақәа дельтеи каппеи рвариантқәа шырҿагыло.
Англиа ауаажәларратә гәабзиара имҩаԥнагаз аҭҵаара инақәыршәаны, “Фаизери” “Астразенекеи” алаҵақәа дельта авариант ала ачымазаҩхараан, апациент ахәышәтәырҭахь инагара арбага 90% рыла еиҵанатәуеит.